PRAEFATIO. 
• e 
vir 
Quod ad delectum plantarum quae in opere majori, Flora scilicet 
Graeca, inseruntur, attinet, intelligendum est, quod Sibthorp jamdudum 
omnes has nominatim indixerat. Mihi igitur fuit hujus voluntati atque 
instituto obsequi, minime repugnare. Icones mille quas edendas fore 
instituerat, fere omnes adumbratas reliquit. Yoluit sane iconem exhi- 
bere cujusque plantae quam in Graecia antiqua et regionibus circum- 
jacentibus collegerat, (paucarum praeterea aut novarum, aut inter rari- 
ores habendarum, quas in itinere invenerat per Italiam Siciiiaeque par- 
tem) nec in Curtisii Flora Londinensi, aut in operibus Jacquini prius 
depictam observaverat. Et quamvis post mortem ejus plurimae quas 
adumbrari curaverat, in voluminibus sequentibus Jacquini locum ha- 
buerint, visum est tamen nobis nullam mutationem facere, quin omnes 
in lucem edere quas Sibthorp edi destinaverat. Modo vita illi longior 
concessa fuisset, proculdubio opus ditavisset figuris plurium novarum 
specierum in ultimo itinere inventarum, quas in Prodromo memoravi. 
Lubens quidem icones harum in opere illo exhibuissem, at amici nostri 
testamentum omnino vetuit. 
Synonyma Dioscoridis sumuntur ex manuscripto Sibthorpiano quod 
Viennae plerumque conscripserat, ubi in codicem veterem celeberrimum, 
tabulis pictis ornatum, incidit. Omnia haec synonyma cum optimis 
editionibus Dioscoridis comparavi. Si qua rationem habui cur in dubio 
de synonymi alicujus applicatione haererem, illic nomen Professoris 
nostri (illi enim error, si quis sit, imputandus est,) subjeci. Nomina 
quae Graeci hodierni plantis attribuere, ex observationibus ejus didici. 
Haec Dominus Hawkins revisit sedulus. Quae nomina plantarum 
in insula Zacyntho in usu sunt saepe subjiciuntur ; omnia haec 
medicus quidam ejus insulae Sibthorp retulit, una cum plantis ipsis 
exsiccatis. 
Illustratio scriptorum Graecorum veterum, eorundemque synonymo- 
rum, in longe majus provecta fuisset, multaque praeterea aut omnino 
omissa, aut leviter in itinerariis ejus tacta, inserta fuissent, modo Deus 
O. M. vitam Sibthorp satis ad haec adimplenda concessisset. Quic- 
quid in istis certum et indubitatum extrahere potui, quod ad usus 
